Uccen yesnemmer inisi, iruḥ yexdem akken i d as-d-yenna. Yekcem ɣer tebḥirt-nni yečča alarmi yerwa, yerra iman-is yemmut, mi t-id-yufa bab n tebḥirt iḍeqqer-it-id ɣer berra. Yefreḥ d ayen kan, yuɣal iteddu deg webrid icennu yettnecraḥ. Deg webrid-ines yesla d akken agellid yuḍen yenṭer. yugad ad yerfu fell-as acku merra iɣersiwen d waxuten ruḥen ad t-id-ẓren, mazal kan netta. Mi yiwweḍ sdat ugellid yezzul fell-as: -suref-iyi ay agellid, aql-ak ur sliɣ, tura imi sliɣ aqlih usiɣ-d yerna ad akmleɣ ddwa ara k-yesseḥlun.